Nabavom 16 helikoptera OH-58D HRZ opet dobiva eskadrilu borbenih helikoptera koju su hrvatske Oružane snage izgubile 2000. kada su prizemljene ruske leteće tvrđave Mi-24.

Ti lakojurišni borbeni helikopteri odgovaraju svim sigurnosnim ugrozama koje prijete RH. Isprobani su u ratnim uvjetima, a model D posjeduje znatno jači motor nego starije verzije. Namijenjeni su i za uporabu u migrantskim krizama (senzori, kamere, noćni nadzor granica), kao i odgovor na terorističke prijetnje. Zahvaljujući njihovim senzorima, naoružanju i vojnoj opremi, HRZ postaje dominantan u izviđanju i borbenom djelovanju iz zraka, sa sposobnošću uništavanja tenkova i ciljeva na udaljenosti od 8 km, pri čemu je helikopter skriven i izlaže samo stup s MMS-om.

16 HELIKOPTERA OH-58D

Vrijede oko 1,7 milijardi kuna, a kako je riječ o donaciji SAD-a, Hrvatsku će stajati oko 200 milijuna kuna. Proizvedeni su od 2010. do 2012., a u uporabi od 2012. do 2015.

MMS SUSTAV

Senzori za termalno skeniranje, teleoptički, laserski i optički senzori za označavanje i ciljanje smješteni su unutar kugle iznad glave rotora.

AGM-114 HELLFIRE

Protuoklopne laserski navođene rakete dometa do 8 km lete brzinom od 1,3 macha (1591 km/h). Kiowe su se tim raketama dokazale u Iraku i Afganistanu.

Foto: Dino Stanin/PIXSELL

Foto: Dino Stanin/PIXSELL

UGRAĐENE ŠKARE

Kiowe imaju ugrađene škare za rezanje kabela i žica zbog iskustva iz Vijetnama, gdje je bilo gubitaka zbog udara u žice dalekovoda.

LAU-68 LANSER

Hydra 70 nevođene su rakete koje rabi većina američkih helikoptera i zrakoplova primarno za napad iz zraka na ciljeve na zemlji. Efektivni domet 8 km.

M3P 12.7 mm STROJNICA

Primarna je američka teška strojnica (ispaljuje 450 do 575 metaka u minuti), razara laki oklop. HV je ima na oklopnom vozilu Patria.

Foto: Dino Stanin/PIXSELL

Foto: Dino Stanin/PIXSELL

BAZA JE JET RANGER

Kiowa je višenamjenski helikopter proizveden 60-ih godina na osnovi helikoptera Bell-206A Jet Ranger, koji znaju voziti svi naši piloti jer se na njemu i školuju u HRZ-u.

93. ZRAKOPLOVNA BAZA

U Zadru su smještene sve Kiowe jer su u Zemuniku najbolji meteorološki i drugi uvjeti za obuku pilota. Zapovjednik eskadrile je pukovnik Krešimir Ražov.

OBUKA PILOTA

Počinje potkraj siječnja kada stižu američki instruktori koji će, uz pomoć triju trenažera, obučiti osam naših pilota. A oni će to znanje prenijeti na ostale.

Glavne karakteristike

DIMENZIJE

Dužina: 12,85 m

Promjer rotora: 10,67 m

Visina: 3,39 m

TEŽINA

Masa: 1737 kg

Bruto masa: 2495 kg

POGON

1 × Rolls-Royce T703-AD-700A ili 250-C30R3 turboshaft, 650 hp (485 kW) svaki

PERFORMANSE

Maksimalna brzina: 240 km/h

Brzina krstarenja: 204 km/h

Domet: 556 km

NAORUŽANJE

Svaki pilon (od ukupno dva) može nositi jedno od navedenog:

- 1 M3P (or M296) 50 cal (12,7 mm) strojnica

- 1 LAU-68 lanser raketa

- 7 2.75” Hydra 70 rakete

- 2 AGM-114 Helfire rakete

POSADA

2 pilota

>> Moćnih 16 helikoptera Kiowa Warrior dopremljeno u bazu Zemunik

>> Jačanje obrambene sposobnosti: Predstavljeno 16 helikoptera Kiowa Warrior